שביט מקנוט

שביט מקנוט, הידוע גם בתור השביט הגדול של 2007, שכינויו הרשמי C/2006 P1, הוא שביט לא מחזורי, שהתגלה ב-7 באוגוסט 2006 על ידי האסטרונום הבריטי-אוסטרלי רוברט מקנוט ממצפה באוסטרליה.<ref></ref> מקנוט היה השביט הבהיר ביותר זה למעלה מ-40 שנה, ונראה בקלות בעין בלתי מזוינת מחצי הכדור הדרומי בינואר ובפברואר 2007.

עם בהירות נראית מרבית של 5.5-, השביט היה השני בבהירותו מאז 1935.<ref name="brightest"/> בסביבות הפריהליון ב-12 בינואר, הוא נראה ברחבי העולם לאור יום. זנב<nowiki/>ו הגיע בשיאו לאורך משוער של 35 מעלות.<ref name="kronk"></ref>

== גילוי ==
מקנוט גילה את השביט בתמונת CCD ב-7 באוגוסט 2006 במהלך תצפיות שגרתיות של סקר למיפוי אובייקטים קרובים שעשויים להתנגש בכדור הארץ. השביט התגלה בקבוצת נושא הנחש, עמום מאוד, בעוצמה של 17+ בערך. מאוגוסט עד נובמבר 2006, השביט צולם ונעקב כשהוא נע דרך קבוצת נושא הנחש וקבוצת עקרב, והתבהר ל<nowiki/>בהירות נראית של 9+, עדיין עמום מכדי שניתן יהיה לראות אותו בעין בלתי מזוינת.<ref name="kronk"/> במשך רוב חודש דצמבר, לא ניתן היה לצפות בשביט בשל זוהר השמש.

כאשר הופיע מחדש בתחילת ינואר 2007, התבהר השביט משמעותית, וניתן היה לצפות בו בעין בלתי מזוינת. צופים בחצי הכדור הצפוני, יכלו לראותו במזל קשת ובקבוצות הכוכבים הסמוכות, עד ל-13 בינואר בערך. הפריהליון היה 12 בינואר במרחק של 0.17&nbsp;יחידות אסטרונומיות. ב-12 בינואר נכנס השביט לשדה הראייה של טלסקופ החלל SOHO,<ref name="SOHO2007"></ref> וניתן היה לצפות בו באינטרנט כמעט בזמן אמת. ב-16 בינואר יצא השביט משדה הראייה של SOHO.<ref name="SOHO2007" /> בשל קרבתו לשמש, לצופים הקרקעיים של חצי הכדור הצפוני היה חלון קצר לצפייה, וניתן היה לזהות את השביט רק במהלך דמדומים בהירים.

כשהגיע לפריהליון ב-12 בינואר, הוא הפך לשביט הבהיר ביותר מאז השביט איקיה-סקי ב-1965.<ref name="brightest"><cite class="citation web cs1" data-ve-ignore="true">[https://web.archive.org/web/20111228014918/http://www.icq.eps.harvard.edu/brightest.html "Brightest comets seen since 1935"]. </cite></ref> השביט זכה לכינוי השביט הגדול של 2007.<ref>[http://p143.news.scd.yahoo.com/s/space/20070112/sc_space/thegreatcometof2007watchitontheweb The Great Comet of 2007: Watch it on the Web] Yahoo News, January by Joe Rao of SPACE.com Skywatching Columnist. </ref> ב-13 וב-14 בינואר 2007 השביט השביט הגיע לבהירות נראית מרבית של 5.5-.<ref name="yoshida"></ref> בין ה-12 ל-14 בינואר הוא היה בהיר מספיק כדי להיראות באור יום כ-5°-10° דרום מזרחית לשמש.<ref></ref> ב-15 בינואר 2007 היה השביט קרוב ביותר לכדור הארץ, במרחק של 0.82&nbsp;יחידות אסטרונומיות.<ref></ref>

== גשושית יוליסס ==
C/1999 T1}}
}}
הגשושית יוליסס עברה באופן בלתי צפוי דרך זנבו של השביט ב-3 בפברואר 2007.<ref name="chance encounter"></ref> עדויות על המפגש פורסמו בגיליון ה-1 באוקטובר 2007 של The Astrophysical Journal.<ref></ref> יוליסס חלפה דרך זנב היונים של השביט כ-260 מיליון קילומטרים מגרעין השביט, וקריאת המכשירים הראתה שקיימת "כימיה מורכבת" באזור.<ref name="chance encounter" />

הספקטרומטר על גבי הגשושית מדד את הרכב זנבו של השביט וזיהה יונים בלתי צפויים. זו הייתה הפעם הראשונה שבה התגלו יוני חמצן ליד שביט. זה הצביע על כך שיוני רוח השמש, שהיו מיוננים מרוב האלקטרונים שלהם, רכשו אלקטרונים בזמן שעברו באטמוספירה של השביט.<ref name="chance encounter"/>

== מסלול ==
ניתוח מסלול השביט C/2006 P1 מראה כי הוא הגיע ישירות מענן אורט.<ref></ref> מסלולו היפרבולי עם אקסצנטריות מעט גדולה מ-1 במהלך מעברו במערכת השמש הפנימית, אך האקסצנטריות תרד מתחת ל-1 לאחר ההתרחקות מהשפעת כוכבי הלכת, והוא יישאר קשור למערכת השמש, כשביט ענן אורט.<ref name="JPL-Horizons1"></ref>

== גלריה ==
<gallery>
קובץ:Comet McNaught.jpg|שביט מקנוט מעל רייקאנס, איסלנד
קובץ:Cometperth3.jpg|מעל פרת', אוסטרליה
קובץ:Sat comet WEB.jpg|מערב אוסטרליה
קובץ:Mcnaught daylight20070113.jpg|צילום באור יום, ב-13 ינואר 2007, שווייצריה
</gallery>

== קישורים חיצוניים ==

== הערות שוליים ==

קטגוריה:שביטים
קטגוריה:2007 במדע